Journalist Tove Gravdal i Morgenbladet mente i september 2017, at utad var utenriksminister Børge Brende medievennlig og en sympatisk person, men internt i Utenriksdepartementet var det godt kjent at han var upopulær, han ble oppfattet som veldig kontrollerende og detaljstyrende noe som gjorde det vanskelig for de ansatte i Utenriksdepartementet å få gjort det de skulle. Hun kritiserte også utenriksminister Børge Brende for manglende strategisk langtidsvisjoner om norsk utenrikspolitikk. Professor Iver Brynild Neumann, daværende seniorforsker ved Norsk utenrikspolitisk institutt, mente i september 2017 at utenriksminister Børge Brende ga mange uttalelser til pressen, var til stede i det offentlige ordskifte, men det var profilering av politikken og ham selv, ikke utforming av utenrikspolitikk, sa han til NRK. Han mente det er to måter en norsk utenriksminister kunne gjøre en god jobb på, enten ved gjennombrudd i en stor sak eller ved å bygge en organisasjon som kunne drive en mer effektiv utenrikspolitikk. Utenriksminister Børge Brende lykkes ikke med noe av dette, så han har vært en svært svak utenriksminister mente forsker og professor Iver Brynild Neumann.